Euro 2020: Il-Kroazja fit-tieni post … l-Iskoċċiżi eliminati Kroazja ……..3 Skozja ………1 L-Iskoċċiżi temmew l-impenji tagħhom fil-Euro 2020 meta sfaw megħluba mill-Kroazja bl-iskor ta' 3-1 biex dawn tal-aħħar spiċċaw fit-tieni post u għaldaqstant fir-round tal-Aħħar 16 se jilagħbu kontra t-team li jispiċċa fit-tieni post ta' Grupp E. L-Iskoċċiżi ħarġu b'entużjażmu kbir u fis-sitt minuta huma resqu viċin li jiftħu l-iskor meta John McGinn xeħet cross pe­ri­koluż iżda Che Adams naqas li jikkonnettja mal-ballun minn taħt il-lasti. Mal-ħin, il-Kroati bdew jissetiljaw u fis-17-il minuta fetħu l-iskor meta Josip Juranovic xeħet fil-kaxxa avversarja fejn Ivan Perisic rebaħ id-dwell bir-ras kontra Stephen O'Donnell biex niżżel lejn NIKOLA VLASIC li laħaq qabel Callum McGregor u għeleb lil David Marshall. Wara dan il-goal, il-Kroati bdew jiddettaw il-logħob filwaqt li l-Iskoċċiżi sabuha diffiċli biex jirriorgnizzaw sakemm, fit-42 minuta, dawn tal-aħħar kisbu d- draw, mea d-difiża Kroata kklerjat qasir il-cross ta' Andy Robertson biex il-ballun waqa' f'saqajn Callum McGregor f'tarf il-kaxxa li b'xutt li ma jaħfirx xeħet fir-rokna tax-xib­ka. Erba' minuti mill-ftuħ tat-tieni taqsima, il-goalkeeper Skoċċiż wettaq save importanti fuq Josko Gvar­diol biex evita goal ċert. B'mod gradwali, il-Kroati reġgħu rebħu l-inizjattiva biex ma kienet l-ebda sorpriża li, fit-62 minuta, irduppjaw LUKA MODRIC irċieva l-ballun 20 metru bogħod mil-lasti u b'xutt imdawwar xeħet fix-xibka. Fis-77 minuta, il-Kroati għalqu l-partita meta skorjaw it-tielet goal meta IVAN PERISIC ikkonkluda bir-ras mill- corner ta' Modric li bla dubju kien l-aħjar player tal-logħba. Minkejja din it-telfa, l-Iskoċċiżi xorta waħda ingħataw ovazzjoni mill-partitarji tagħhom preżenti. Assistenti : Juan Pablo Belatti, Diego Bonfa (Arġentina)